АҞӘА, ԥхынҷкәын 19 - Sputnik. Ареспубликатә хәышәтәырҭаҿы ишьақәыргылоу акомпиутертә томограф ԥхасҭа амаӡам, аха уи аусура аанаҳкылеит афымцалашара аамҭа-аамҭала иахьдырцәо иахҟьан ҳәа аанацҳауеит Аԥсны агәабзиарахьчара аминистрра апресс-маҵзура.
Ахәышәтәырҭа аҳақьым хада Аполлон Гәыргәлиа идҵала атомограф аҿыхзаауеит афымцеиқәыршәара ишақәнагоу ироуа иалагаанӡа.
"Афымцалашара аамҭа-аамҭала иахьдырцәо иахҟьаны атомограф аҿаҳхыр акәхеит, уи мблырц азыҳәан. Иара ԥхасҭа ҳәа акгьы амаӡам. Ишақәнагоу аусура алшоит", - ҳәа Гәыргәлиа иажәақәа ааргоит агәабзиарахьчара аминистрра апресс-маҵзура.
Арентгенҭыхра аҟәша аиҳабы Аслан Берзениа излеиҳәаз ала, еиԥҟьарада атомограф аус азыруа амыруга уажәы-уажә афымцалашара арцәарақәа азышьҭыхӡом, аусура иаҟәыҵуеит. Иара иажәақәа рыла, аспециалистцәа ари апроблема аӡбара иаҿуп.
Аԥсны Урыстәылантәи афымцалашара аиуа иалагеит ԥхынҷкәын 11 инаркны, уи ашьҭахь атәылаҿы аамҭа-аамҭала афымцалашара арцәарақәа ирҟәаҵит. Аха уеизгьы зны-зынла алашара ыцәалоит афымцатә ҳақәа ирықәу аидара иахҟьаны. Аҟәа иахьа уажәраанӡа астанциа маҷ "Аҟәа-1" аҟны аиҭашьақәыргыларақәа ацара иаҿуп.
Иара убас шәаԥхьар ҟалоит:
Акомпиутертә томограф аусура еиҭалагеит Гәдоуҭатәи COVID-центр аҿы
"Ақыҭаҿы уажәазы 14-ҩык инарзынаԥшуа ачымазцәа ыҟоуп. Зегьы аҿкы рыхьны иҟоуп ҳәа ишьақәыргыланы иҟам, аха асимптоматикала иароуп уҳәар алшоит. Ахәшәқәагьы аиура цәгьахеит. Рыхәқәагьы еиҳахеит. Абри ачымазара ҟалеижьҭеи ахәшә 10 мааҭк иаԥсазҭгьы, 30 рҟынӡа инеит. Ажәлар рзы даара иуадаҩу аҭагылазаашьа шьақәгылеит. Ачымазаҩцәа рҟны мнеишьа сымаӡам, аҩны аҟара бжьазаргьы снеироуп, иага ихаразаргьы ус. Мышкы иалагӡаны 9-ҩык ауаа акапельница рзықәсыргылоит. Урҭ шьҭа мчыбжьык ҵуеит ирзыҟасҵоижьҭеи, дара алгар, нас еиҭа иззыҟаҵатәу ҟалоит. Река ақыҭа адагьы, Бедиа, Патрахәыҵа, уҳәа еиҭа ақыҭа ссақәа рҿгьы ачымазаҩцәа сымоуп. Ачымазара шысхызгахьоугьы, сҽацәысахьчоит, ҳәарада. Иаҭаху зегьы ҟасҵоит, сықәра злаҟоу ала еиҭа исыхьыргьы ауеит, еиҭа ачымазара ӷәӷәақәа схызгахьеит, абарҭ зегьы снарҿыԥшны зынӡа сзашьҭоузеи ҳәа схы сзыҟаҵом. Иара иааиуа зегьы ишахәҭоу иааиуеит. Ҳара ҳашшәо еиԥш даргьы шәоит", - ҳәа еиҭалҳәеит афельдшер.
Ламара Ҳашԥҳа-Қәычбериа илҳәеит ажьырныҳәамза мацара иалагӡаны 226-ҩык ауааԥсыра шлыдылкылахьо, урҭ рыбжаҩык атәым қыҭақәа рҟнытә иаауеит.
"Иҟоуп аҭагылазаашьақәа схала иаҭаху анрасҳәо, избанзар зегьы ақалақь аҟынӡа изцаӡом", - ҳәа азгәалҭеит афельдшер.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Акоронавирус иазку ажәабжьқәа зегьы шәрыԥхьар ҟалоит абра>>
АҞӘА, ажьырныҳәа 19 - Sputnik. "Амшынеиқәафымцамч" афымцалашара аушьҭраз аԥкырақәа аланагалоит асистема иаиуа ахьанҭара инадҳәаланы ҳәа аанацҳауеит АУН "Амшынеиқәафымцамч".
Асеиԥш ауснагӡатәқәа ирылагоуп авариа дуқәа раԥырҟәҟәааразы. Астанциа маҷқәа ирҟәыгоу афидерқәа дырцәалоит ахьанҭара аныҟалалак.
"Амшынеиқәафымцамч" апресс-маӡаныҟәгаҩ Алхас Гагәылиа иҳәеит афымцасистема ахьанҭара иҟалаз ахьҭақәа ирыхҟьеит. Уажәы ауаа еиҳа афымцалашара ахархәара арҭоит, уи адагььы уаанӡа иаҿыхыз амаинингфермақәа еиҭахьаҿаԥыршьуазы ҳәа.
Гагәылиа иҳәеит алашара арцәара бжьаратәла сааҭк аҟынӡа инаӡоит, ари аамҭа ҩ-сааҭк рҟынӡа инаӡазар, иплантәу арцәара акәӡам аҭыԥ змоу, авариоуп ҳәа.
"Амшынеиқәафымцамч" аҿы аус ауеит ардырратә маҵзура. Азҵаарақәа зегьы рзы аҭел асра алшоит абри аномер ала: +7 940 730 02 20; +7 940 930 02 20.
Гагәылиа иҳәеит АУН аколлцентр ахь ауаа рацәа аҭел ишасуа. Авариақәак раамҭаан минуҭк ала шәҩык рҟынӡааамҭакала аҭел ианасуа шыҟоу.